bergrublom
Store norske leksikon,Biologi,Planteriket,Dekkfrøete planter,Tofrøbladete planter,Korsblomstordenen,Korsblomstfamilien,Rublomslekta
Bergrublom er en plante i korsblomstfamilien. Den er en flerårig urt som vokser i arktiske og alpine strøk på begge sider av Nord-Atlanteren.
Morfologi Bergrublom blir 5–15 centimeter høy og danner tette til glisne tuer av rosettblader. Stengelen har 1–3 små blad og ender i klaser med hvite blomster. Fruktene er elliptiske skulper. Hele planta kan ha enkle eller greina hår, men det er stor variasjon. Økologi Bergrublom er nokså vanlig på tørre og noe baserike steder i fjellet i hele Norge og i våre arktiske øygrupper Svalbard og Jan Mayen. Typiske habitater er rabber, rasmark, berg, tørr hei og grusvifter. Artsdatabanken kategoriserer bergrublom som livskraftig (LC) for både Svalbard og fastlandet i sin rødliste (2021). Systematikk Taksonomisk nivå Norsk navn Latinsk navn     Domene Eukaryoter Eukarya   Rike Planteriket Plantae   Klade Dekkfrøete planter Angiospermae   Klade Ekte tofrøbladete planter Eudicotidae   Klade Rosidene Rosidae   Orden Korsblomstordenen Brassicales   Familie Korsblomstfamilien Brassicaceae   Slekt Rublom Draba Les mer i Store norske leksikon rublom korsblomstfamilien Eksterne lenker Rødlistevurdering Svalbard 2021 Rødlistevurdering fastlandet 2021